На основу члана 60. став 2. Закона о пољопривредном земљишту (''Службени гласник РС'', број 62/2006, 65/08, 41/2009 и 112/15), чланa 20. став 1. тачка 20, члана 23. став 4. Закона о локалној самуправи (''Службени гласник РС'' бр.129/07 и 83/14), члана 37. Статута Града Ниша ("Службени лист Града Ниша", број 88/08),

Скупштина Града Ниша, на седници од \_\_\_\_\_\_\_\_\_\_2016. године, донела је

**О Д Л У К У**

**О ОДРЕЂИВАЊУ НАДЛЕЖНОГ ОРГАНА ЗА ДОНОШЕЊЕ ГОДИШЊЕГ ПРОГРАМА ЗАШТИТЕ, УРЕЂЕЊА И КОРИШЋЕЊА ПОЉОПРИВРЕДНОГ ЗЕМЉИШТА У ДРЖАВНОЈ СВОЈИНИ**

**Члан 1.**

 Одређује се Градско веће, као орган надлежан за доношење Годишњег програма заштите, уређења и коришћења пољопривредног земљишта на територији Града Ниша (у даљем тексту Програм).

Градско веће доноси Програм по прибављеној сагласности министарства надлежног за послове пољопривреде и претходно прибављеном мишљењу Комисије коју образује градоначелник, у складу са законом.

**Члан 2.**

 Предлог Програма израђује Комисија коју образује Градско веће, на мандатни период од четири године.

**Члан 3.**

 Ова одлука ступа на снагу осмог дана од дана објављивања у ''Службеном листу Града Ниша''.

 Број: \_\_\_\_\_\_\_\_\_\_\_\_\_\_

 У Нишу, \_\_\_\_\_\_\_\_\_\_\_\_

**СКУПШТИНА ГРАДА НИША**

 **ПРЕДСЕДНИК**

 **Проф. др Миле Илић**

**Образложење**

Закон о локалној самоуправи (''Службени гласник РС'' бр.129/07 и 83/14) у члану 20. став 1. тачка 20. прописује да јединица локалне самоуправе доноси основе заштите, коришћења и уређења пољопривредног земљишта и стара се о њиховом спровођењу, одређује ерозивна подручја, стара се о коришћењу пашњака и одлучује о привођењу пашњака другој култури.

Чланом 60. Закона о пољопривредном земљишту (''Службени гласник РС'' бр. број 62/2006, 65/08, 41/2009 и 112/15) прописано је да пољопривредним земљиштем Републике Србије располаже и управља Република Србија преко Министарства и да се пољопривредно земљиште у државној својини користи према Годишњем програму заштите, уређења и коришћења пољопривредног земљишта који доноси надлежни орган јединице локалне самоуправе. Исти закон прописује да Програм, надлежни орган јединице локалне самоуправе доноси по претходно прибављеном мишљењу Комисије коју образује председник општине, односно градоначелник, а која у свом саставу има најмање половину чланова физичка лица - пољопривреднике који су уписани у Регистар пољопривредних газдинстава у складу са прописом којим се уређује упис у Регистар пољопривредних газдинстава, као и дипломираног инжењера пољопривреде. Надлежни орган јединице локалне самоуправе дужан је да донесе Програм најкасније до 31. марта текуће године, уз сагласност Министарства.

На основу свега наведеног а посебно имајући у виду да се чланом 56. став 1. тачка 6. Статута Града Ниша (''Службени лист Града Ниша'' бр. 88/08) прописује да се Градско веће стара о извршавању поверених надлежности из оквира права и дужности Републике, предлаже се доношење Одлуке, као у диспозитиву.

**УПРАВА ЗА ПОЉОПРИВРЕДУ И РАЗВОЈ СЕЛА**

 **НАЧЕЛНИК**

 **Саша Стоиљковић**